**Проект! Приложение № 2**

*Към Документация за обявена обществена поръчка с предмет:*

*„ВЪЗСТАНОВЯНЕ НА ПОДДРЪЖКАТА НА ПРОГРАМНОТО ОСИГУРЯВАНЕ (СОФТУЕРНИ ЛИЦЕНЗИ)НА ИНФРАСТРУКТУРАТА, БАЗИРАНА НА ПЛАТФОРМИ НА IBM, ЗА НУЖДИТЕ НА НАЦИОНАЛНАТА ВИЗОВА ИНФОРМАЦИОННА СИСТЕМА (НВИС) И НА ВИЗОВАТА ДЕЙНОСТ В КОНСУЛСКИТЕ СЛУЖБИ НА РЕПУБЛИКА БЪЛГАРИЯ”*

**Д О Г О В О Р**

**за възлагане на обществена поръчка за услуга**

**№ …………………………./ …………………………. год.**

Днес, …………. 2018 г., в гр. София, между:

**МИНИСТЕРСТВО НА ВЪНШНИТЕ РАБОТИ**, с адрес: гр. София 1113, ул. „Александър Жендов” № 2, код по Регистър БУЛСТАТ 000695228, представлявано от …………………………………………………., в качеството на ……………………………… и …………………………………., в качеството на главен счетоводител, съгласно [*документ или акт, от който произтичат правомощията на лицето или лицата, представляващи възложителя*], наричано за краткост **ВЪЗЛОЖИТЕЛ**, от една страна,

и

[Наименование на изпълнителя],

[с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя] [попълва се приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [*попълва се приложимото според случая*],

представляван/а/о от [*имена на лицето или лицата, представляващи изпълнителя*], в качеството на [длъжност/и на лицето или лицата, представляващи изпълнителя], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо]*],

наричан/а/о за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно **„Страните“**, а всеки от тях поотделно **„Страна“**);

на основание чл. 112 от Закона за обществените поръчки („ЗОП“) и Решение № ………………………….. на възложителя за определяне на изпълнител на обществена поръчка с предмет: ***„ВЪЗСТАНОВЯНЕ НА ПОДДРЪЖКАТА НА ПРОГРАМНОТО ОСИГУРЯВАНЕ (СОФТУЕРНИ ЛИЦЕНЗИ) НА ИНФРАСТРУКТУРАТА, БАЗИРАНА НА ПЛАТФОРМИ НА IBM, ЗА НУЖДИТЕ НА НАЦИОНАЛНАТА ВИЗОВА ИНФОРМАЦИОННА СИСТЕМА (НВИС) И НА ВИЗОВАТА ДЕЙНОСТ В КОНСУЛСКИТЕ СЛУЖБИ НА РЕПУБЛИКА БЪЛГАРИЯ”,*** се сключи този договор („**Договора/Договорът**“) за възлагане на обществена поръчка, както следва:

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигури ВЪЗСТАНОВЯНЕ НА ПОДДРЪЖКАТА НА ПРОГРАМНОТО ОСИГУРЯВАНЕ (СОФТУЕРНИ ЛИЦЕНЗИ) НА ИНФРАСТРУКТУРАТА, БАЗИРАНА НА ПЛАТФОРМИ НА IBM, ЗА НУЖДИТЕ НА НАЦИОНАЛНАТА ВИЗОВА ИНФОРМАЦИОННА СИСТЕМА (НВИС) И НА ВИЗОВАТА ДЕЙНОСТ В КОНСУЛСКИТЕ СЛУЖБИ НА РЕПУБЛИКА БЪЛГАРИЯ”), срещу възнаграждение и при условията на този Договор, включващо услуги, подробно описани в Техническото задание (*Приложение № 1*), Техническото и Ценово предложение на Изпълнителя (*Приложения № 2 и 3*)*,* неразделна част от Договора и в съответствие с изискванията на настоящия, наричани за краткост „**Услугите“.**

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническото задание, Предложението за изпълнение на поръчката на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този Договор („**Приложенията**“) и представляващи неразделна част от него.

**[Чл. ….** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.] (*ако е приложимо*)[[1]](#footnote-1)

1. **СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът е със срок на действие до 31.12.2019 год. и до изпълнение на всички поети от Страните задължения по Договора и приложенията към него.

**Чл. 4. /1/** Договорът влиза в сила при условията на разпоредбите посочени в настоящия член.

**/2**/ Изпълнението на договора за възлагане на обществената поръчка се поставя под условие.

1. Възстановяването на поддръжката на програмното осигуряване (софтуерни лицензи) на инфраструктурата, базирана на платформи на IBM, за нуждите на националната визова информационна система (НВИС) и на визовата дейност в консулските служби на Република България **ще се извърши само при условие, че в срок до 31.12.2018 г. има осигурено финансиране.**

2. В случай на осигурено финансиране, възложителят отправя изрично писмено уведомление до изпълнителя за наличието на финансови средства/ресурс.

3. От датата на получаване на писменото уведомление по т.2 от настоящата алинея, започва да тече договорения срок за активиране на софтуерната абонаментна поддръжка на лицензирания софтуер на IBM, който е 10 (десет) работни дни. В същия срок, изпълнителят предоставя на възложителя документ от производителя на софтуерите удостоверяващ осигуряването на абонаментната поддръжка.

4. В случай, че в срок до 31.12.2018 г. не бъде получено изричното писмено уведомление за осигурено финансиране, договорът ще се счита за прекратен.

**Чл. 5.** Мястото на изпълнение на Договора е гр. София, ул. „Александър Жендов” № 2.

1. **ЦЕНА, РЕД И СРОКОВЕ ЗА ПЛАЩАНЕ**

**Чл. 6. (1)** За изпълнението на Договора ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на ………………… лв (………………………………………лева) без ДДС или ………………… лв (………………………………………лева) с ДДС (наричана по-нататък **„Цената”** или **„Стойността на Договора“**), съгласно Ценовото предложение на ИЗПЪЛНИТЕЛЯ, съставляващо *Приложение № 3, неразделна част от настоящия договор*.

**(2)** В цената по ал. 1 са включени всички разходи на ИЗПЪЛНИТЕЛЯ за изпълнение на Услугите [и за неговите подизпълнители *(ако е приложимо)*], като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е крайна за времето на изпълнение на Договора и не подлежи на промяна, освен ако ИЗПЪЛНИТЕЛЯТ предложи по-ниска цена по време на изпълнение на Договора, без да променя предмета и обема на изпълнението и в съответствие с разпоредбите на ЗОП.

**Чл. 7.** (1) ВЪЗЛОЖИТЕЛЯТ заплаща на ИЗПЪЛНИТЕЛЯ, авансово 100 % (сто процента) от посочената в чл. 6, ал. 1 цена до 1 работен ден след представяне от Изпълнителя, съгласувано с Възложителя, обезпечение за 100 5 от стойността на авансовото плащане, в срок от 10 (десет) работни дни след започване изпълнението на настоящия Договор и предоставяне от Изпълнителя на Възложителя на:

* Фактура за стойността на поддръжката;
* Документ от производителя на софтуерите, удостоверяващ осигуряването на абонаментната поддръжка, както и
* Гаранция, обезпечаваща авансовото плащане в размер на авансовото плащане по фактурата с включен ДДС или сумата от ……………… (……………………………..) лева, в една от формите и в срока, посочен в ал. 3 на настоящия член от Договора.

(2) Гаранцията, обезпечаваща авансовото плащане се освобождава в срок до 10 (десет) работни дни след връщане или усвояване на аванса. Авансът се счита за усвоен след подписване на Окончателен Приемо-предавателен протокол за изпълнение на услугите предоставени по силата на настоящия договор в рамките на неговия срок, а именно до 31.12.2019 год.

(3) В случай, че гаранцията за авансово плащане е под формата на банкова гаранция, то същата следва да отговаря на следните условия: да бъде издадена в полза на Възложителя; да бъде неотменима и безусловна; да предоставя възможност да се усвоява изцяло или на части; да има срок на валидност 30 (тридесет) дни след изтичане на 3- месечния срок за осигуряване на финансов ресурс и срока по чл. 3 от настоящия договор; да има стойност, равна на стойността на договора, посочена в чл. 6, ал. 1 от същия. Гаранцията трябва да съдържа задължение на банката-гарант да извърши плащане при първо писмено искане от страна на Възложителя, деклариращ че Изпълнителят, не е изпълнил някое от договорните си задължения.

(4) В случай, че гаранцията за авансово плащане е под формата на застраховка, то същата следва да отговаряна следните условия: Възложителят следва да бъде посочен като трето, ползващо се лице по тази застраховка. Застраховката не може да бъде използвана за обезпечение на отговорността на Изпълнителя по друг договор. Текстът на застраховката се съгласува с Възложителя. Застраховката следва да е със срок на валидност минимум 30 (тридесет) календарни дни, след изтичане на 3- месечния срок за осигуряване на финансов ресурс и срока за доставката на лицензите по чл. 3 от настоящия договор.

(5) Разходите по откриването и обслужването на гаранциите са за сметка на Изпълнителя, а разходите по евентуалното им усвояване са за сметка на Възложителя.

(6) Възложителят пристъпва към усвояване/реализиране на гаранцията за авансово плащане, в случай че договорът е бил прекратен по каквато и да е причина и Изпълнителят не е извършил никаква работа по договора или извършената и приета работа е на стойност по-малка от стойността на изплатения аванс. В последния случай усвояването/реализирането на представената гаранция за авансово плащане е до размера на неусвоения аванс.

(7) В случай, че Изпълнителят доброволно е изплатил обратно на Възложителя дължимата сума по авансовото плащане при поискване на Възложителя, мотивирано от условията, описани в ал. 6, Възложителят не пристъпва към усвояване/реализиране на гаранцията за авансово плащане, а оригиналът на същата, когато е под формата на банкова гаранция или застраховка се връща на Изпълнителя в срок до 10 (десет) работни дни след постъпване на дължимата сума по сметката на Възложителя.

(8) Гаранцията за авансово плащане се освобождава след като Изпълнителят е извършил работа, равностойна на изплатения и обезпечен с гаранцията аванс и срещу подписан по реда на Раздел VІI. „Ред за възлагане и приемане на работата” от настоящия договор протокол за приемане на извършената от Изпълнителя работа.

**Чл. 8. (1)** Приемането на работата/тите по този Договор, удостоверяващи неговото изпълнение, се извършват въз основа на следните документи:

1. Приемо-предавателен протокол за приемане без забележки на Услугите, предмет на настоящия Договор, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел VII. „Предаване и приемане на изпълнението” от Договора; и

2. Фактура за дължимата стойност, издадена от ИЗПЪЛНИТЕЛЯ и представена на ВЪЗЛОЖИТЕЛЯ (представена на Възложителя при уведомяването на изпълнителя за осигурено финансиране на настоящия договор и при условията на същия).

**(2)** Плащане не се извършва, в случай че за ИЗПЪЛНИТЕЛЯ е получена информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 592/ 21.08.2018 г. В този случай Възложителят може да се възползва от правото си да усвои съответната част от предоставената му гаранция по чл. 7, ал. 1 от този договор, като усвояването се извършва съгласно указанията на органите на данъчната и митническата администрация.

**Чл. 9. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

[Чл. …. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VII. „Предаване и приемане на изпълнението” от Договора, и заплаща възнаграждение за тази част на подизпълнителя в срока по чл. [7] до 30 (тридесет) дни от получаването на фактура от подизпълнителя и при спазване условията на настоящия договор. . ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]

1. **ГАРАНЦИЯ ЗА ИЗПЪЛНЕНИЕ.**

**Гаранция за изпълнение**

**Чл. 10. (1)** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от Стойността на Договора без ДДС, а именно …………………… лв (…………………………………. лева) („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**(2)** Гаранцията за изпълнение се представя по избор на ИЗПЪЛНИТЕЛЯ в една от формите, посочени в ЗОП.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: …………………………….

BIC: …………………………….

IBAN: ……………………………..

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. [9] от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не изпълни Договора в указания срок след влизането му в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Доставките не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. [10] от Договора.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 19.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 20. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. [6-9] от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 21. ИЗПЪЛНИТЕЛЯТ се задължава да:**

1. извърши услугите в съответствие с изискванията на Възложителя, поставени в Техническата спецификация – Приложение № 1 и конкретизирани в Техническото предложение на Изпълнителя – Приложение № 2 и Приложение № 3, за срока на действие на настоящия договор;
2. изпълни задълженията си по настоящия договор качествено и в определените срокове в съответствие с действащата нормативна уредба в Република България, както и с условията и изискванията на Възложителя във връзка с възлаганите по този договор за услуга;
3. уведоми писмено Възложителя, респективно определеното от него с настоящия договор лице, за датата, на която ще бъде представен документ от производителя на софтуерите, удостоверяващ осигуряването на абонаментната поддръжка;
4. уведомява своевременно упълномощените представители на Възложителя за всички промени в статута на Изпълнителя до изтичане срока на договора;
5. определи лице, което да отговаря за изпълнение на договора.

6. осигурява абонаментно обслужване, при технически характеристики, качество и комплексност, съответстващи на уговореното в настоящия договор и приложенията към него;

7. осигури софтуерна поддръжка на лицензите за срока на настоящия договор;

8. осигури актуализация и обновяване на лицензите, посочени в техническото задание (Приложение № 1 към този договор), както и отправяне на неограничен брой казуси към производителя;

9. да осигури за своя сметка консултации по текущи казуси и поддръжка (по телефон 24х7) по електронна поща за срока настоящия договор;

10. информира текущо Възложителя за хода на изпълнението на дейностите, предмет на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване;

11. при осъществяване на съответното обновяване на софтуерите, да осигури на Възложителя необходимото време да ги прегледа, но не повече от 3 (пет) дни, от датата на изпълнението на услугата;

12. при наличие на нередовности, констатирани от страна на Възложителя, респективно определено от него с настоящия договор лице, относно вида, броя, техническите характеристики и/или наличието на явни недостатъци в обновените софтуери, да подпише констативен протокол и да отстрани нередовностите за собствена сметка;

13. изпълнява указанията, дадени от Възложителя, когато те не водят до изпълнението на дейности извън предмета на договора.

14. да пази поверителна Конфиденциалната информация, в съответствие с уговореното в чл. [42] от Договора;

15. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

**Общи права и задължения на ВЪЗЛОЖИТЕЛЯ**

**Чл. 22. ВЪЗЛОЖИТЕЛЯТ има право:**

1. да получи услугите в уговорените срокове количество и качество по вид технически характеристики, съответстващи на уговореното в настоящия договор и приложенията към него;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да извърши проверка на предоставената услуга, чрез определеното с настоящия договор лице, за съответствието им с изискванията на Възложителя, поставени в Техническата спецификация, за съответствие с предложенията на Изпълнителя, съдържащи се в Техническото му предложение за изпълнение на поръчката, за установяване на видими недостатъци;

4. да откаже приемане на предоставената услуга и заплащането на част или на цялата цена, чрез определеното с настоящия договор лице, когато констатира видими несъответствия (липси, отклонения от изискванията, установени с настоящия договор и/или приложенията към него), повреди, непълно окомплектоване (в случай, че такова е необходимо) и/или явни недостатъци;

5. да иска от Изпълнителя своевременно и точно предоставяне на услугите по обновяване и поддръжка на лицензите, предмет на настоящия договор, съгласно сроковете и условията на настоящия договор.

6. да изисква от Изпълнителя да му представи договори за подизпълнение, сключени с посочените в офертата му подизпълнители;

7. да задържи изцяло или отчасти гаранцията за изпълнение и/или гаранцията за авансово предоставените средства по реда и при условията, предвидени в настоящия договор.

8. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

9. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него доклади или съответна част от тях;

10. да изисква от ИЗПЪЛНИТЕЛЯ преработване или доработване на всеки от докладите, в съответствие с уговореното в чл. [29], ал.1, т. 2 от Договора;

11. да не приеме изпълнението на Услугите, в съответствие с уговореното в чл. [29], т. 2 от Договора.

**Чл. 23. ВЪЗЛОЖИТЕЛЯТ се задължава:**

1. уведоми Изпълнителя за осигуряването на финансов ресурс за изпълнение предмета на договора;

2. оказва необходимото съдействие на Изпълнителя за изпълнение на задълженията, произтичащи от договора;

3. прегледа възстановените и обновени софтуерни продукти, от момента на предоставяне на услугоата;

4. заплати на ИЗПЪЛНИТЕЛЯ цената в размера, по реда и при условията, предвидени в този Договор;

5. предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

6. освободи представените гаранции от Изпълнителя в сроковете и при условията на настоящия договор, освен ако не са налице основанията за нейното задържане;

7. информира Изпълнителя за всички пречки, възникващи в хода на изпълнението на възложената услуга.

8. пази поверителна Конфиденциалната информация, в съответствие с уговореното в чл. [42] от Договора;

9. оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това.

**Специални права и задължения на Страните**

**Чл. 24. ИЗПЪЛНИТЕЛЯТ се задължава:**

1. да не разкрива пред трети лица информация, станала му известна при или по повод изпълнение на задълженията му по настоящия Договор, за което подписва Декларация – Приложение № 4, неразделна част от настоящия Договор;

2. да изпълнява задълженията си по Договора само и единствено чрез лицата, непосредствено ангажирани за изпълнение на дейностите по Договора, посочени в документацията за участие, неразделна част от настоящия договор. По време на изпълнение на договора ИЗПЪЛНИТЕЛЯТ има право със съгласието на ВЪЗЛОЖИТЕЛЯ да заменя и/или да включва нови лица в списъка.

**Чл. 25. (1) ВЪЗЛОЖИТЕЛЯТ се задължава** да осигурява на ИЗПЪЛНИТЕЛЯ и на неговите служители [и на неговите подизпълнители] достъп до обектите, в който ще се извършват услуги, при спазване на установения режим за контрол на достъпа.

**(2) ВЪЗЛОЖИТЕЛЯТ** не носи отговорност за действия и/или бездействия на ИЗПЪЛНИТЕЛЯ и/или негови служители [и/или негови подизпълнители] в рамките на обекта, в резултат на които възникне вследствие изпълнение предмета на договора през времетраенето му:

1. смърт или злополука на което и да било физическо лице;

2. загуба или нанесена вреда на каквото и да било имущество в обекта.

1. **ПОДИЗПЪЛНИТЕЛИ**

**Чл. 26. (1)** За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.

**(3)** ИЗПЪЛНИТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор е на ИЗПЪЛНИТЕЛЯ.

**(5)** Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на Договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Чл. 27. (1)** При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.
4. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 28.** Предаването на изпълнението се документира с протокол/и за приемане и предаване, който/ито се подписва/т от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**Чл. 29. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. да откаже да приеме изпълнението при съществени отклонения от договореното или в случай, че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ.

**(2)** Окончателното приемане на изпълнението на Договор се извършва с подписване на окончателен Приемо-предавателен протокол, подписан от Страните в срок до 30 (тридесет) дни след изтичането на срока на изпълнение на Договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. [30 – 34] от Договора.

1. **САНКЦИИ ПРИ НЕИЗПЪЛНЕНИЕ**

**Чл. 30. (1)** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет десети на сто) от стойността на неизпълненото задължение, за всеки ден забава, но не повече от 10 % (десет на сто) от цената на договора.

**(2)** Санкцията за забава не освобождава неизправната Страна от нейното задължение да завърши изпълнението на неизпълненото задължение, както и от другите й задължения и отговорности по Договора.

**Чл. 31.** При констатирано лошо или друго неточно или частично изпълнение на отделна дейност по договора или при отклонение от изискванията на ВЪЗЛОЖИТЕЛЯ, посочени в Техническото задание (Приложение № 1), ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай че и повторното изпълнение на дейността е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати Договора.

**Чл. 32. (1)** При разваляне на Договора поради виновно неизпълнение на някоя от Страните, виновната Страна дължи неустойка в размер на 30 % (тридесет на сто) от Стойността на Договора.

**(2)** При прекратяване на Договора на основание чл. [35], ал. 1, т. 5 от Договора или чл. 118, ал. 1, т. 2 от ЗОП ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30 % (тридесет на сто) от Стойността на Договора.

**Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПРЕКРАТЯВАНЕ НА ДОГОВОРА**

**Чл. 35. (1)** Този Договор се прекратява:

1. с изтичане на срока по чл. [3] от Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ;

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. едностранно от всяка от Страните с 3 (три)-месечно писмено предизвестие, отправено до другата Страна;

3. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ;

4. при настъпване на събитие, представляващо непреодолима сила, което причинява забавяне на изпълнение на Договора с повече от 60 (шестдесет) дни. В този случай Страните подписват протокол за прекратяване на Договора и уреждане на финансовите си взаимоотношения, без да се начисляват лихви по дължимите суми;

5. от всяка от Страните след изтичане на тримесечен срок от сключването му, ако неговото изпълнение не е започнало – с писмено уведомление до другата Страна, без да дължи предизвестие или обезщетение.

**Чл. 36. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Дейностите по предмета на договора в срок до 3 (три) дни след влизането му в сила;

2. когато ИЗПЪЛНИТЕЛЯТ е прекратил изпълнението на Услугите за повече от 5 (пет) дни;

3. когато в рамките на два поредни месеца ИЗПЪЛНИТЕЛЯТ не извърши някои от дейностите или Услугите, съгласно Техническото задание (*Приложение № 1* *от настоящия договор*), по уговорения начин и с необходимото качество;

4. когато ИЗПЪЛНИТЕЛЯТ е допуснал съществено отклонение от Техническото задание и Предложението за изпълнение на поръчката на ИЗПЪЛНИТЕЛЯ (*Приложения № 1 и № 2, неразделна част настоящия договор).*

 **(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно за ВЪЗЛОЖИТЕЛЯ или ако задължението е трябвало да се изпълни непременно в уговореното време.

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при не постигане на съгласие – по реда на клаузата за разрешаване на спорове по този Договор.

**Чл. 38.** Във всички случаи на прекратяване действието на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените към момента на прекратяване Услуги и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички Услуги, извършени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 39.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

1. **ОБЩИ РАЗПОРЕДБИ**

Дефинирани понятия и тълкуване

**Чл. 40. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 41.** При изпълнението на Договора, ИЗПЪЛНИТЕЛЯТ [и неговите подизпълнители] *(ако е приложимо)* е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 42. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

 В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

 Задълженията, свързани с неразкриване на Конфиденциалната информация, остават в сила и след прекратяване на Договора на каквото и да е основание, но не повече от 3 (три) години.

Публични изявления

**Чл. 43.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 44.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение *(ако е прилоимо)*] могат да бъдат прехвърляни или залагани съгласно приложимото право.

Изменения

**Чл. 45.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 46. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл. 47.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 48. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Приложимо право

**Чл. 49.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 50.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 51.** Този Договор се състои от … (…………………….) страници и е изготвен и подписан в 2 (два) еднообразни екземпляра – по един за всяка от Страните.

Приложения

**Чл. 52.** Към този Договор се прилагат и са неразделна част от него следните приложения:

Приложение № 1 – Техническо задание;

Приложение № 2 – Предложение за изпълнение на поръчката/техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Декларация за не разкриване пред трети лица информация, станала известна при или по повод изпълнение на задълженията на Изпълнителя;

Приложение № 5 – други …………………………………………………………...

**ВЪЗЛОЖИТЕЛ: ИЗПЪЛНИТЕЛ:**

1. Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)